Peredele väga sobiv 2 aastat tagasi avatud butiikhotell 15 km kaugusel Naama Bayst Ras Nosrany lahe  ääres. Andaluusia arhitektuuristiili järgiva Baron Palmsi suurimaks väärtuseks on kompaktsus ja lihtne elegantsus. Hotelli teiseks suureks plussiks on tervik, mis tekib koos kõrvalasuva sõsarhotelliga Baron Resort*****. Kaht hotelli liidab lai vahemerelik rannapromenaad, mille ääres on mitmeid restorane. Baron Palmsist randa viiv 80 m pikkune ostubulevard on ääristatud väljarenditud poekestest (omalaadne mini Naama-Bay). Hotellis korraldatakse külalistele mitmesugust tegevust ja meelelahutust, igal õhtul  on hotelli amfiteatris erinev show.      Rand:  Kahe hotelli peale kokku 600 m lai liivarand. Kumbagi hotelli kliendid peaksid kasutama oma hotelli pool paiknevaid rannatoole. Rannatoolid ja rannarätid on tasuta. Rannas on sukeldumis- ja veespordikeskus. Ujuma pääseb mööda 145 m pikkust pontoonsilda. Baroni ranna korallilaes on liivalaike ja seega on kohti, kust merre saab minna otse.  Soovitav kasutada rannasusse. Basseinid:  Suur laguunitüüpi bassein (800 m2) ▪ soojendusega bassein (500 m2, temperatuur 28 kraadi), milles on mitu väiksemat mullibasseini ▪ väike lastebassein (75 m2) ▪ mitu mullibasseini ▪ kaunid kosed  Vaba aeg ja sport:  2 valgustusega tenniseväljakut ▪ rannavõrkpalliplats ▪ lauatennis ▪ piljard  Tervisekeskuses ja  spas on jõusaal ▪ saun ▪ aurusaun. Pakutakse erinevaid massaaže, korraldatakse aeroobikatunde ja palju mitmesuguseid üritusi. Elav ja toimekas animatsioonitiim. Lastele:  Lastebassein ▪ lasteklubi ▪ laste mänguväljak  Restoranid, baarid:  Hotell pakub kõik hinnas teenust.  Loe lisa siit >>>  Päevaringset toitlustamist pakutakse mitmes restoranis ja baaris. Lisaks saab soovi korral vahelduseks minna einestama naaberhotelli Barons Resort. Barons Palmsi kliendid saavad söögiarvest allahindlust.  Baron Palmsis on: